હોમ-મૅનેજર એટલે કે પત્ની જ્યારે ઘરમાં હોય ત્યારે પતિને એહસાસ પણ નથી હોતો કે ઘરનાં કેટલાંબધાં કામ હોય છે જે દરરોજ પત્ની ખૂબ જ કુશળતાપૂર્વક કરતી હોય છે, પરંતુ એ જ કામ માત્ર થોડા દિવસ માટે પતિને કરવાનાં આવે ત્યારે તેના હાલ-બેહાલ થઈ જાય છે. આમ કહેવું છે કાંદિવલીના ચારકોપમાં રહેતા જિતેશ વિસાણીનું. મૂળ ભાવનગરના વાળંદ જ્ઞાતિના જિતેશ વિસાણીનાં લગ્નને ૧૧ વર્ષ થયાં. તેમને ૧૧ વર્ષનો દીકરો જય છે. જિતેશનો બિઝનેસ છે, જ્યારે પ્રીતિ હાઉસ-વાઇફ છે.